محافظه دمياط هيا من محافظات مصر, المحافظه فى الجزء الشمالى الشرقى من الدوله عدد سكانها اكتر من مليون شخص, و عاصمتها هيا مدينه دمياط. بتشتهر عاصمة المحافظه بمزارع الجوافه و شجر النخيل اللى بتملا الساحل من راس البر ف الشرق حتى جمصه ف الغرب, بتصدر المحافظه الملايين من شجر النخيل لكتير من الدول كل سنه منها اليونان و الصين. بتنتج دمياط القمح, القطن, الرز, البطاطس, الليمون, العنب و الطماطم و بتشتهر المحافظه بصناعه الحلويات, تعليب السردين و صناعة الموبليا الخشب الممتاز اللى بيتصدر لكل دول العالم و تصنيع الجبن الدمياطى. بتمتلك المحافظه واحد من اقدم المصايف فى مصر مدينه راس البر, اللى فيها نقطه التقاء نهر النيل بالبحر الابيض المتوسط, حرفة الصيد واحده من اهم الحرف فى المحافظه و بيشتغل بيها عدد كبير من السكان خاصه سكان السواحل و بيمثل رمز القارب فى شعار المحافظه حرفه الصيد المنتشره بيها. "تاريخ محافظه دمياط بيرجع للعصر الفرعونى الوجه البحرى كان متقسم ل20 مقاطعه, و دمياط اتعرفت فى النصوص المصريه القديمه باسم دمطيو بمعنى "سكان الميناء", هيه التسميه اللى اتحولت فى القبطيه لتاميط واليونانيه لتاميطييس وبقت Damiette و فى اللغات الاوروبيه."